กสิกรไทยกวาด 2 รางวัลสุดยอดจากเอเชี่ยน แบงเกอร์
วารสารดิ เอเชี่ยน แบงเกอร์ ยกย่อง "บัณฑูร" นักธนาคารที่ประสบความสำเร็จ และธนาคารกสิกรไทยแข็งแกร่งสุดในประเทศไทย
20 เม.ย. 2553

วารสารดิ เอเชี่ยน แบงเกอร์ ยกย่อง "บัณฑูร" นักธนาคารที่ประสบความสำเร็จ และธนาคารกสิกรไทยแข็งแกร่งสุดในประเทศไทย
นายบัณฑูร ล่ำซำ ประธานเจ้าหน้าที่บริหาร ธนาคารกสิกรไทย รับมอบรางวัลจากดิเอเชี่ยน แบงเกอร์ วารสารด้านการเงินชั้นนำของเอเชีย ซึ่งยกย่องนายบัณฑูร ล่ำซำ เป็นนักการธนาคารที่ประสบความสำเร็จที่สุดในประเทศไทย และธนาคารกสิกรไทยเป็นธนาคารที่แข็งแกร่งที่สุดในประเทศไทย ประจำปี 2553 (The QFC-Asian Banker Leadership Achievement Award and the Strongest Banks in Thailand Awards 2010) ด้วยวิสัยทัศน์การเป็นผู้นำที่เน้นการสร้างความเติบโตอย่างยั่งยืนให้องค์กร เน้นกลยุทธ์ที่มีลูกค้าเป็นศูนย์กลาง การสร้างแบรนด์ และลดสัดส่วน NPL ต่อเนื่อง ณ รีสอร์ทส์ เวิลด์ ประเทศสิงคโปร์ เมื่อเร็ว ๆ นี้